Bundesliga (fotball kvinner) 2010–11

Bundesliga i fotball for kvinner 2010–11 var den 21. sesongen av Bundesliga i fotball for kvinner, Tysklands øverste fotballiga. Turbine Potsdam vant serien for tredje år på rad og tok sitt femte mesterskap totalt. Sesongen begynte den 15. august 2009 og ble avsluttet 13. mars 2010; grunnen til den tidlige avslutningen var at Tysklands landslagstrener Silvia Neid vil ha "skikkelige forberedelser" til VM 2011."Ich konnte nur verlieren", kicker 64/2010, utgitt 9. august 2010, side 66–67 Serien tok heller ikke pause under VM-kvalifiseringskampene, da Tyskland allerede var kvalifisert; lagene med spillere fra andre land i Europa måtte spille flere kamper uten dem.

Silvia Neid regnet Potsdam, Duisburg og Frankfurt, de tre øverste lagene fra tabellen i fjor, som favoritter. I et intervju med fotballmagasinet kicker trakk Neid fram Frankfurts sommerforsterkninger Jessica Landström og Melanie Behringer som grunn til at de kunne være med å kjempe i toppen."Ich konnte nur verlieren", kicker 64/2010, utgitt 9. august 2010, side 66–67 Frankfurt ble til slutt nummer to, den beste plasseringen siden 2008 for rekordmestrene, og er dermed kvalifisert for Mesterligaen 2011/12. De tapte to av de første tre kampene, borte mot Wolfsburg og Potsdam, men tok så tolv strake seire med 59–7 i samlet målforskjell, blant annet 2–1 i Duisburg og 4–1 over Potsdam. Kampen mot Potsdam var et toppoppgjør, hvor Frankfurt tok over tabelledelsen med seier. Wolfsburg tok hjemmeseire mot både Potsdam, Duisburg og Frankfurt i første halvdel av sesongen, men tapte likevel fire av de første 11 kampene, og tapte også 1–5 i returmøtet mot Frankfurt.

Etter vinterpausen begynte serien 29. januar med en utsatt kamp mellom Frankfurt og Duisburg, hvor bortelaget tok revansje med 1–0-seier og nå bare var to poeng bak Potsdam, som senere tok tilbake tabelltoppen takket være Frankfurts tap. Helga etter tapte imidlertid Duisburg 0–1 i Potsdam, og et nytt tap for Bayern München gjorde at Duisburg lå fem poeng bak ledende Potsdam og fire poeng bak Frankfurt med fem kamper igjen å spille. De ble til slutt nummer tre, og var blant de tre beste for sjuende gang på rad. 

De tre topplagene hadde nå møttes to ganger, og Potsdam kunne vinne serien med fem seire. Nettopp dét skjedde; Potsdam og Frankfurt vant sine fem siste kamper, og ble dermed nummer en og to. Frankfurts 103 mål og 87 plussmål var ny rekord for den samlede Bundesligaen.

I den andre enden av tabellen skilte Herforder SV seg tidlig negativt ut, og klarte bare én uavgjort på sine første femten kamper. Tross en seier mot Bad Neuenahr ble nedrykket klart med to kamper igjen, med tap for Jena i den 20. serierunden. Jena gikk dermed forbi Saarbrücken, som hadde en elendig februar med bare uavgjort mot Herforder SV som den eneste poenggivende kampen. Jena tok også poeng fra Duisburg i den påfølgende kampen, etter tidligere å ha tapt for Potsdam på overtid, og sikret fornyet kontrakt med 2–1 over Wolfsburg borte i siste serierunde.

Tabell

oppdatert 13. mars 2011

K = Kamper spilt; V = Kamper vunnet; U = Kamper endt uavgjort; T = Kamper tapt; + = Scorede mål; - = Innslupne mål; MF = Målforskjell; P = Poeng
Pl.LagKVUT+-MFP 1 Turbine Potsdam (M)  22 19  1  2  67 17  +50  58 2 FFC Frankfurt  22  19 0  3  103  16  +87  57 3 FCR 2001 Duisburg  22 16 3  3  61 19  +42  51 4  Hamburger SV   22 12 2  8 42  42  0  38 5  Bayern München   22  11 2 9 43 36 +7 35 6SC 07 Bad Neuenahr  22  11 0  11  54  48  +6  33 7  VfL Wolfsburg 22  10 2  10 52 46  +6  32 8 Bayer 04 Leverkusen  22  6 3 13  32 67  −35  21 9 Essen-Schönebeck  22  5 5  12 27  50  −23  2010 FF USV Jena  22  5 4  13 24  57  −33  19 11 Saarbrücken (N)  22  4 2  16  20  72  −52  14 12 Herforder SV (N)  22  1 2  19 25  80  −55  5

Kilder

Eksterne lenker
 Soccerway 

Kategori:Bundesliga (fotball kvinner)
Kategori:Fotball i 2010
Kategori:Fotball i 2011
Kategori:Sport i Tyskland i 2010
Kategori:Sport i Tyskland i 2011